Computersimulation der viser Månens libration samt faser.
"Indenfor astronomien bruges ordet Libration om de langsomme, periodiske bevægelser en måne synes at udvise i sin bane omkring et større himmellegeme, når den observeres fra dette større himmellegeme. Når ""libration"" omtales uden nærmere forklaring på hvilket himmellegemes libration der er tale om, handler det om det specifikke tilfælde med Månens libration i sin bevægelse omkring Jorden."
"Vor egen Måne er ""låst fast"" i såkaldt bunden rotation, hvilket betyder, at Månen er præcis lige så lang tid om at dreje sig én gang om sig selv, som det tager den at fuldføre ét omløb om Jorden. Samtidig er Månens omløbsbane ikke perfekt rund som en cirkel, men svagt ellipse-formet. Konsekvensen af dette er, at Månens fart varierer alt efter, hvor på sin omløbsbane den er. Sammen med det konstante tempo hvormed Månen drejer sig om sig selv, betyder den varierende fart, at rotationsbevægelsen er skiftevis lidt ""bagud"" og lidt ""forud"" i forhold til Månens bevægelse rundt i sin bane.
Libration / Årsager til libration
Libration